aristoteles-et-corpus-aristotelicum.ethica-nicomachea 1.5
ἡμεῖς δὲ λέγωμεν ὅθεν παρεξέβημεν . τὸ γὰρ ἀγαθὸν καὶ τὴν εὐδαιμονίαν οὐκ ἀλόγως ἐοίκασιν ἐκ τῶν βίων ὑπολαμβάνειν οἱ μὲν πολλοὶ καὶ φορτικώτατοι τὴν ἡδονήν · διὸ καὶ τὸν βίον ἀγαπῶσι τὸν ἀπολαυστικόν . τρεῖς γάρ εἰσι μάλιστα οἱ προύχοντες , ὅ τε νῦν εἰρημένος καὶ ὁ πολιτικὸς καὶ τρίτος ὁ θεωρητικός . οἱ μὲν οὖν πολλοὶ παντελῶς ἀνδραποδώδεις φαίνονται βοσκημάτων βίον προαιρούμενοι , τυγχάνουσι δὲ λόγου διὰ τὸ πολλοὺς τῶν ἐν ταῖς ἐξουσίαις ὁμοιοπαθεῖν Σαρδαναπάλλῳ . οἱ δὲ χαρίεντες καὶ πρακτικοὶ τιμήν · τοῦ γὰρ πολιτικοῦ βίου σχεδὸν τοῦτο τέλος . φαίνεται δʼ ἐπιπολαιότερον εἶναι τοῦ ζητουμένου · δοκεῖ γὰρ ἐν τοῖς τιμῶσι μᾶλλον εἶναι ἢ ἐν τῷ τιμωμένῳ , τἀγαθὸν δὲ οἰκεῖόν τι καὶ δυσαφαίρετον εἶναι μαντευόμεθα . ἔτι δʼ ἐοίκασι τὴν τιμὴν διώκειν ἵνα πιστεύσωσιν ἑαυτοὺς ἀγαθοὺς εἶναι · ζητοῦσι γοῦν ὑπὸ τῶν φρονίμων τιμᾶσθαι , καὶ παρʼ οἷς γινώσκονται , καὶ ἐπʼ ἀρετῇ · δῆλον οὖν ὅτι κατά γε τούτους ἡ ἀρετὴ κρείττων . τάχα δὲ καὶ μᾶλλον ἄν τις τέλος τοῦ πολιτικοῦ βίου ταύτην ὑπολάβοι . φαίνεται δὲ ἀτελεστέρα καὶ αὕτη · δοκεῖ γὰρ ἐνδέχεσθαι καὶ καθεύδειν ἔχοντα τὴν ἀρετὴν ἢ ἀπρακτεῖν διὰ βίου , καὶ πρὸς τούτοις κακοπαθεῖν καὶ ἀτυχεῖν τὰ μέγιστα · τὸν δʼ οὕτω ζῶντα οὐδεὶς ἂν εὐδαιμονίσειεν , εἰ μὴ θέσιν διαφυλάττων . καὶ περὶ μὲν τούτων ἅλις · ἱκανῶς γὰρ καὶ ἐν τοῖς ἐγκυκλίοις εἴρηται περὶ αὐτῶν . τρίτος δʼ ἐστὶν ὁ θεωρητικός , ὑπὲρ οὗ τὴν ἐπίσκεψιν ἐν τοῖς ἑπομένοις ποιησόμεθα . ὁ δὲ χρηματιστὴς βίαιός τις ἐστίν , καὶ ὁ πλοῦτος δῆλον ὅτι οὐ τὸ ζητούμενον ἀγαθόν · χρήσιμον γὰρ καὶ ἄλλου χάριν . διὸ μᾶλλον τὰ πρότερον λεχθέντα τέλη τις ἂν ὑπολάβοι · διʼ αὑτὰ γὰρ ἀγαπᾶται . φαίνεται δʼ οὐδʼ ἐκεῖνα · καίτοι πολλοὶ λόγοι πρὸς αὐτὰ καταβέβληνται . ταῦτα μὲν οὖν ἀφείσθω .
Lemmas: ἐγώ δέ λέγω ὅθεν παρεκβαίνω . ὁ γάρ ἀγαθός καί ὁ εὐδαιμονία οὐ ἄλογος ἔοικα ἐκ ὁ βίος ὑπολαμβάνω ὁ μέν πολύς καί φορτικός ὁ ἡδονή · διό καί ὁ βίος ἀγαπάω ὁ ἀπολαυστικός . τρεῖς γάρ εἰμί μάλα ὁ προέχω , ὁ τε νῦν λέγω καί ὁ πολιτικός καί τρίτος ὁ θεωρητικός . ὁ μέν οὖν πολύς παντελής ἀνδραποδώδης φαίνω βόσκημα βίος προαιρέω , τυγχάνω δέ λόγος διά ὁ πολύς ὁ ἐν ὁ ἐξουσία ὁμοιοπαθέω Σαρδανάπαλλος . ὁ δέ χαρίεις καί πρακτικός τιμή · ὁ γάρ πολιτικός βίος σχεδόν οὗτος τέλος . φαίνω δέ ἐπιπόλαιος εἰμί ὁ ζητέω · δοκέω γάρ ἐν ὁ τιμάω μάλα εἰμί ἤ ἐν ὁ τιμάω , ἀγαθός δέ οἰκεῖος τις καί δυσαφαίρετος εἰμί μαντεύομαι . ἔτι δέ ἔοικα ὁ τιμή διώκω ἵνα πιστεύω ἑαυτοῦ ἀγαθός εἰμί · ζητέω γοῦν ὑπό ὁ φρόνιμος τιμάω , καί παρά ὅς γιγνώσκω , καί ἐπί ἀρετή · δῆλος οὖν ὅτι κατά γε οὗτος ὁ ἀρετή κρατύς . τάχα δέ καί μάλα ἄν τις τέλος ὁ πολιτικός βίος οὗτος ὑπολαμβάνω . φαίνω δέ ἀτελής καί οὗτος · δοκέω γάρ ἐνδέχομαι καί καθεύδω ἔχω ὁ ἀρετή ἤ ἀπρακτέω διά βίος , καί πρός οὗτος κακοπαθέω καί ἀτυχέω ὁ μέγας · ὁ δέ οὕτως ζάω οὐδείς ἄν εὐδαιμονίζω , εἰ μή θέσις διαφυλάσσω . καί περί μέν οὗτος ἅλις · ἱκανός γάρ καί ἐν ὁ ἐγκύκλιος λέγω περί αὐτός . τρίτος δέ εἰμί ὁ θεωρητικός , ὑπέρ ὅς ὁ ἐπίσκεψις ἐν ὁ ἕπομαι ποιέω . ὁ δέ χρηματιστής βίαιος τις εἰμί , καί ὁ πλοῦτος δῆλος ὅτι οὐ ὁ ζητέω ἀγαθός · χρήσιμος γάρ καί ἄλλος χάριν . διό μάλα ὁ πρότερος λέγω τέλος τις ἄν ὑπολαμβάνω · διά ἑαυτοῦ γάρ ἀγαπάω . φαίνω δέ οὐδέ ἐκεῖνος · καίτοι πολύς λόγος πρός αὐτός καταβάλλω . οὗτος μέν οὖν ἀφίημι .